
PROTOKOLLĒMUMS
	
0.§
Par pašvaldības bērna piedzimšanas pabalstu 2027. gadā
	 (S.Vītola)


09.09.2026. Ādažu novada pašvaldības domes sēdē tika pieņemts lēmums veikt grozījumus Ādažu novada pašvaldības 2024. gada 28. marta saistošo noteikumu Nr. 18/2024 “Par pašvaldības pabalstiem iedzīvotājiem bez materiālā stāvokļa izvērtēšanas” sadaļā par bērna piedzimšanas pabalsta apmēru, nosakot, ka tiks piešķirts vienreizējs bērna piedzimšanas pabalsts 1000,00 euro par vienu bērnu, ja piedzimst divi bērni vienās dzemdībās un 1500,00 euro, par vienu bērnu, ja piedzimst trīs un vairāk bērni vienās dzemdībās.
Vienlaikus deputāti ierosināja nākamajā gadā palielināt bērna piedzimšanas pabalstu arī par vienu bērnu vienās dzemdībās. Šobrīd šis pabalsts ir  300 euro (palielināts no 01.01.2026.) un tiek piešķirts, ja vismaz viena vecāka un bērna dzīvesvieta ir deklarēta Ādažu novadā. Pabalsts jāpieprasa 3 mēnešu laikā pēc bērna dzimšanas dienas.  
Līdz 21.09.2026. pabalsts piešķirts 103 bērniem, iztērēti 29 400 euro. Kopumā līdz šim brīdim Ādažu novadā piedzimuši 120 jaundzimušie, bet paredzams, ka līdz gada beigām jaundzimušo skaits pieaugs. 

Tabulā norādīts jaundzimušo skaits Ādažu novadā, pieprasīto pabalstu skaits, plānotais finansējums budžetā un reālā izpilde uz 21.09.2026. 
	
	2026
	Plānotais budžets 2026.gadā
	Iztērētais budžets uz 16.09.2026.

	Jaundzimušie Ādažu novadā
	123 
līdz 21.09.
	60 000
	-

	Pabalstu pašvaldībā pieprasījuši
	103
	-
	29 400


Plānotais budžets 60 000 euro tika paredzēts uz 200 bērniem, ņemot vērā iepriekšējos gados novadā dzimušo bērnu skaitu, kas pārsniedza 200 jaundzimušos un to, ka 80% no vecākiem pieprasīja un saņēma bērna piedzimšanas pabalstu Ādažu novadā. 
Ņemot vērā faktiskos izdevumus 2026.gadā, un to, ka tomēr neizpildās prognozes par bērna piedzimšanas pabalsta pieprasījuma apjomu, jo dzimstība samazinās un daļa vecāku sākotnēji izvēlas deklarēties citās pašvaldībās pabalstu saņemšanai, secināms, ka pašvaldība varētu rast iespēju palielināt bērna piedzimšanas pabalstu no 300 euro uz lielāku summu.
Tabulā uzrādīti bērnu piedzimšanas pabalsti citās pašvaldībās:
	Pašvaldība
	Pabalsts EUR

	Ādaži
	300

	Ropaži
	1000

	Saulkrasti
	500

	Ķekava
	300

	Mārupe
	500/1000

	Jūrmala
	1500

	Ogre
	300

	Sigulda
	1000

	Rīga
	450


Avots: Pašvaldību saistošie noteikumi (apskatīti 16.09.2026.)

Izvērtējot pašvaldības iespējas paaugstināt pabalstu, tiek izvirzīts priekšlikums paaugstināt pabalstu līdz 500 euro par vienu bērnu dzimušu vienās dzemdībās.
Lai 2027.gadā bērna piedzimšanas pabalstu piešķirtu 500 euro apmērā, pieņemot, ka pabalstu varētu pieprasīt līdz 160 vecāki, tajā skaitā dvīņu ģimene, 2027.gada budžetā jāparedz finansējums 81 000 euro apmērā, kas palielinātu izdevumus šajā sadaļā par 21 000 euro, līdzšinējo 60 000 euro 2026.gadā.
[bookmark: _Hlk192587516]Pamatojoties uz Pašvaldību likuma 5. pantu, Finanšu komitejas 21.10.2026. atzinumu, atklāti balsojot, ar X balsīm „par”, „pret” – X, „atturas” – X, DOME NOLEMJ:
1. Paaugstināt pabalstu līdz 500 euro  par vienu bērnu dzimušu vienās dzemdībās. Šī summa būtu samērīga ar jau pieņemto lēmumu par pabalstu apmēriem, ja vienās dzemdībās dzimuši vairāki jaundzimušie, paredzot 2027.gada budžetā 81 000 euro. 
1. Pēc budžeta apstiprināšanas izdarīt grozījumus 2024. gada 28. marta saistošo noteikumu Nr. 18/2024 ,,Par pašvaldības pabalstiem iedzīvotājiem bez materiālā stāvokļa izvērtēšanas” 8.1. apakšpunktā.



